CELEX: 52020PC0497
Language: fi
Date: 2020-09-14
Title: Ehdotus NEUVOSTON TÄYTÄNTÖÖNPANOPÄÄTÖS Ruotsille annettavasta luvasta soveltaa satamassa kiinnitettyinä oleville aluksille suoraan toimitettavaan sähköön alennettua verokantaa direktiivin 2003/96/EY 19 artiklan mukaisesti

EUROOPAN KOMISSIO
            Bryssel 14.9.2020
            COM(2020) 497 final
            2020/0254(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            Ruotsille annettavasta luvasta soveltaa satamassa kiinnitettyinä oleville aluksille suoraan toimitettavaan sähköön alennettua verokantaa direktiivin 2003/96/EY 19 artiklan mukaisesti
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Energiatuotteiden ja sähkön verotusta säännellään unionissa energiatuotteiden ja sähkön verotusta koskevan yhteisön kehyksen uudistamisesta 27. lokakuuta 2003 annetulla neuvoston direktiivillä 2003/96/EY
                     1
                  , jäljempänä ’energiaverodirektiivi’ tai ’direktiivi’.
               
               
                  Direktiivin 19 artiklan 1 kohdan ja erityisesti sen 5, 15 ja 17 artiklan säännösten nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön verotustasoa koskevia muita vapautuksia tai alennuksia erityisistä politiikkaan liittyvistä syistä.
               
               
                  Ruotsille on 14. lokakuuta 2014 annetulla neuvoston täytäntöönpanopäätöksellä 2014/725/EU
                     2
                   (ja sitä ennen 20. kesäkuuta 2011 annetulla neuvoston täytäntöönpanopäätöksellä 2011/384/EU
                     3
                  ) myönnetty lupa soveltaa alennettua verokantaa sähköön, joka toimitetaan suoraan satamissa kiinnitettyinä oleville aluksille, jotka eivät ole yksityisiä huvialuksia
                     4
                  , jäljempänä ’maasähkö’.
               
               
                  Tämän ehdotuksen tarkoitus on jatkaa lupaa Ruotsin pyytämällä tavalla, sillä nykyisen poikkeuksen voimassaolo päättyi 25. kesäkuuta 2020. 
               
               
                  Ruotsin viranomaiset ilmoittivat komissiolle 15. elokuuta 2019 päivätyllä kirjeellä aikomuksestaan jatkaa toimenpidettä 31. joulukuuta 2023 asti. Lisätiedot annettiin 1. huhtikuuta 2020 päivätyllä kirjeellä.
               
               
                  Ruotsin viranomaiset haluavat jatkossakin soveltaa maasähköön alennettua sähköverokantaa, jonka suuruus on 5 Ruotsin kruunua (n. 0,484 euroa) (
                     5
                  ) megawattitunnilta. Pyynnön toimittamisen ajankohtana tämä verokanta oli direktiivissä 2003/96/EY säädetyn yrityskäyttöön tarkoitetun sähkön vähimmäisverokannan mukainen. Direktiivin 13 artiklassa säädetään 5 prosentin sallitusta poikkeamasta niiden jäsenvaltioiden osalta, joissa ei käytetä rahayksikkönä euroa.
               
               
                  On syytä muistaa, että energiaverodirektiivin 13 artikla velvoittaa jäsenvaltiot tarkistamaan vuosittain, että kansallisena valuuttana ilmaistut verokannat ovat direktiivin vähimmäisverokantojen mukaisia. Tarkistuksessa käytetään Euroopan unionin virallisessa lehdessä lokakuun ensimmäisenä työpäivänä julkaistuja valuuttakursseja. Jäsenvaltiot voivat säilyttää vuosittaisen mukautuksen aikaan voimassa olevat verotuksen määrät vain siinä tapauksessa, että näiden euroina ilmoitettujen verotason määrien muuntamisesta kansallisena valuuttana ilmoitettavaksi verotasoksi aiheutuva verotason nousu on alle viisi prosenttia tai alle viisi euroa, joista huomioon otetaan kulloinkin alhaisempi määrä.
               
               
                  Poikkeuksen pyydetty voimassaoloaika koskee 26. kesäkuuta 2020 ja 31. joulukuuta 2023 välistä aikaa, eli se on jatkoa nykyiselle poikkeukselle ja energiaverodirektiivin 19 artiklan mukaisen enimmäismääräajan mukainen.
               
               
                  Verokannan alentamisella pyritään kannustamaan sellaisia aluksia, jotka normaalisti tuottavat tarvitsemansa sähkön öljykäyttöisellä apumoottorilla, siirtymään maasähkön käyttöön. Säännökset johtavat laiturissa olevien alusten päästöjen vähenemiseen, mikä vähentää happamoitumista aiheuttavien aineiden päästöjä, jotka ovat ongelma erityisesti Lounais-Ruotsissa. Säännösten uskotaan myös johtavan merkittäviin ympäristöhyötyihin paikallisella tasolla esimerkiksi vähentämällä melutasoa.
               
               
                  Veronhuojennuksessa maasähköön sovellettava verokanta alennetaan 5:een Ruotsin kruunuun megawattitunnilta, kun se muuten olisi 34,7 Ruotsin kruunua megawattitunnilta.
               
               
                  Toisaalta energiaverodirektiivin 14 artiklan 1 kohdan c alakohdan mukaisesti jäsenvaltioiden on vapautettava verotuksesta energiatuotteet, joilla tuotetaan sähköä satamassa laiturissa olevilla aluksilla, sekä tällaisissa aluksissa tuotettu sähkö. Lisäksi jäsenvaltiot voivat direktiivin 15 artiklan 1 kohdan f alakohdan nojalla vapauttaa verotuksesta sähkön, joka tuotetaan aluksilla sisävesillä liikennöimistä varten. Ruotsi vahvisti tämän jälkimmäisen harkinnanvaraisen vapautuksen saattamisen osaksi kansallista lainsäädäntöään.
               
            
            
               Ruotsi soveltaa alennettua sähköverokantaa kaikkiin vähintään 380 voltin maasähkön toimituksiin aluksille, joita käytetään kauppamerenkulussa ja joiden bruttovetoisuus on vähintään 400. Ruotsin viranomaiset katsovat tällä rajalla voitavan varmistaa se, että ehdoton enemmistö kansainvälisessä liikenteessä käytettävistä aluksista ja kansallisessa liikenteessä käytettävistä suuremmista aluksista kuuluu ehdotetun alennuksen piiriin. Tällaisten alusten katsotaan aiheuttavan suurimman osan päästöistä, joita syntyy apumoottoreiden käytöstä aluksen ollessa satamassa kiinnitettynä. Verokannan alennusta ei sovelleta, jos alusta käytetään henkilökohtaisiin tarkoituksiin tai jos se on ylösmakaava tai poistettu käytöstä pitkäaikaisesti.
            
            
               
                  Alukset eivät kuitenkaan ole velvollisia käyttämään maasähköä.
               
            
            
               Ruotsin viranomaiset toteavat, että toimenpiteessä on kyseessä valtiontuki. Toimenpide kuuluu kuitenkin komission antamien ympäristönsuojelun ja energia-alan valtiontukea koskevien suuntaviivojen 2014–2020 167–174 kohtien soveltamisalaan. Toimenpide täyttää myös aineelliset edellytykset, joista säädetään tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti 17. kesäkuuta 2014 annetussa komission asetuksessa (EU) N:o 651/2014, jäljempänä ’yleinen ryhmäpoikkeusasetus’.
            
            
               Ruotsin viranomaiset toteavat, että toimenpide suosii kauppamerenkäynnissä käytettävien alusten omistajia. Ne kuitenkin katsovat, ettei sillä ole vaikutusta kilpailuun, koska kaikki Ruotsin satamissa kiinnitettyinä olevat alukset (lukuun ottamatta yksityiskäytössä olevia) voivat soveltaa sitä. Ruotsi arvioi, että vaikutus jäsenvaltioiden väliseen kauppaan on vähäinen, koska satamat valitaan lastin määränpään perusteella eikä sillä perusteella, missä satamassa kiinnityskustannukset ovat alhaisemmat maasähkön veronalennuksen ansiosta.
            
            
               Toimenpiteen arvioidaan aiheuttavan talousarvioon kuuden miljoonan Ruotsin kruunun menot.
            
         
         
            
               Toimenpide myönnetään takaisinmaksuna, joka vähentää maasähkön verotaakkaa.
            
            
               Ruotsin viranomaiset katsovat, ettei maasähkön verokannan alennus aiheuta merkittävää kilpailuetua maasähköä käyttäville liikenteenharjoittajille aluksella tuotettavaa sähköä käyttäviin liikenteenharjoittajiin nähden. Jos huomioidaan vain sähkön hinta sekä sitä koskeva vero, maasähkö, johon sovelletaan alennettua verokantaa, on jonkin verran aluksilla tuotettua sähköä edullisempaa. Maasähkön käytön kokonaiskustannuksiin kuitenkin vaikuttaa myös muita kustannuksia, kuten kustannukset verkkoon kytkemisestä ja aluksilla tarvittaviin varusteisiin kohdistuvista investoinneista sekä suorat tai epäsuorat kustannukset investoinneista sataman sähköntoimituslaitteisiin. Koska satamilta ja aluksilta vaaditut investoinnit sähköntoimituslaitteisiin ovat melko suuria, Ruotsin viranomaiset pitävät alempaa verokantaa edellytyksenä sille, että satamat ja varustamot ryhtyvät näihin investointeihin.
            
            
               Toimenpiteen tarkoituksena on vähentää meriliikenteen ympäristövaikutuksia. Toimenpide vähentää kiinnitettyinä olevien alusten synnyttämiä ilman kautta leviäviä päästöjä ja melua. Toimenpide edistää jonkin verran ilmanlaatudirektiivissä (2008/50/EY) säädettyjen typpidioksidin raja-arvojen saavuttamista satamakaupungeissa. Tällä on myös positiivinen vaikutus muihin ilmanlaatuparametreihin satamien läheisyydessä.
            
            
               
                  Ruotsi haki lupaa 26. kesäkuuta 2020 ja 31. joulukuuta 2023 väliselle ajalle. Siten nykyinen poikkeus ei keskeydy, ja lupa on direktiivin 19 artiklan 2 kohdassa säädetyn enimmäisajan mukainen.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Sähkön verotusta säännellään direktiivillä 2003/96/EY ja erityisesti sen 10 artiklalla.  Direktiivin 14 artiklan 1 kohdan c alakohdassa säädetään pakollisesta verovapautuksesta, joka koskee aluksilla käytettäviä energiatuotteita sekä niillä tuotettavaa sähköä. Direktiivin 5, 15 ja 17 artiklassa säädetään jäsenvaltioiden mahdollisuudesta soveltaa verojen eriyttämistä, kuten verovapautuksia ja veronalennuksia, tiettyihin sähkön käyttötapoihin. Näissä säännöksissä ei kuitenkaan sellaisenaan säädetä maasähkön veronalennuksista.
               
               
                  Toimenpiteessä on kyseessä valtiontuki, ja se kuuluu asiaa koskevan EU-lainsäädännön ja erityisesti komission asetuksen (EU) N:o 651/2014
                     6
                   soveltamisalaan.
               
            
            
               Energiaverodirektiivin säännökset
            
            
               
                  Direktiivin 2003/96/EY 19 artiklan mukaisen toimenpiteen arviointi
               
               
                  Direktiivin 19 artiklan 1 kohdan ensimmäisessä alakohdassa säädetään seuraavaa: 
               
               
                  ”Edellisissä artikloissa, erityisesti 5, 15 ja 17 artiklassa esitettyjen säännösten lisäksi neuvosto voi yksimielisesti komission ehdotuksesta antaa jäsenvaltioille luvan ottaa käyttöön muita vapautuksia tai alennuksia erityisistä politiikkaan liittyvistä syistä.”
               
               
                  Komissio on jo suositellut maasähkön käyttöä laiturissa olevilla aluksilla tuotettavan sähkön vaihtoehtona ja näin tunnustanut maasähkön ympäristöhyödyt
                     7
                  . 
               
               
                  Maasähköä koskevan edullisen verokohtelun käyttöönotto on mahdollista direktiivin 19 artiklan nojalla, sillä sen tarkoituksena on antaa jäsenvaltioille mahdollisuus ottaa käyttöön muita vapautuksia tai alennuksia erityisistä politiikkaan liittyvistä syistä. 
               
               
                  Ruotsi on pyytänyt, että toimenpidettä sovellettaisiin noin 3,5 vuotta, joka on vähemmän kuin 19 artiklan 2 kohdassa sallittu enimmäisaika eli kuusi vuotta. Poikkeuksen soveltamisajan olisi periaatteessa oltava riittävän pitkä, jotta se ei vähentäisi satamaoperaattoreiden ja sähköntoimittajien halukkuutta jatkaa tai käynnistää tarvittavia investointeja maasähkölaitteisiin. Soveltamisaika antaa oikeusvarmuuden myös alusten liikenteenharjoittajille, joiden on suunniteltava alusten varustukseen tehtäviä investointejaan. 
               
            
            
               Poikkeuksen ei tulisi kuitenkaan heikentää voimassa olevan lainsäädäntökehyksen tulevaa kehitystä, vaan siinä olisi otettava huomioon energiaverodirektiivin tuleva uudistus ja se, että neuvosto saattaa antaa säädöksen energiaverodirektiivin muuttamista koskevan komission ehdotuksen perusteella. Tämä katsaus on seurausta energiaverodirektiivin arvioinnista
                  8
                ja 28. marraskuuta 2019 annetuista neuvoston päätelmistä EU:n energiaverotuskehyksestä
                  9
               . Päätelmissään neuvosto kehotti komissiota analysoimaan ja arvioimaan mahdollisia vaihtoehtoja, jotta energiaverodirektiivin tarkistamista koskeva ehdotus voitaisiin julkaista hyvissä ajoin. Lisäksi neuvosto pyysi komissiota kiinnittämään erityistä huomiota direktiivin soveltamisalaan, vähimmäisverokantoihin ja erityisiin verohuojennuksiin ja ‑vapautuksiin. 
            
            
            
               Vaikka tässä tilanteessa vaikuttaa aiheelliselta myöntää lupa haetulle ajanjaksolle, poikkeuksen voimassaolon ei kuitenkaan tulisi rajoittaa sellaisten asiaa koskevien yleisten säännösten soveltamista, jotka tulevat voimaan ennen vuotta 2023.
            
            
            
               
                  Valtiontukisäännöt
               
               
                  Pyynnön jättöhetkellä Ruotsin viranomaisten suunnittelema alennettu verokanta 5 Ruotsin kruunua (n. 0,484 euroa) (
                     10
                  ) megawattitunnilta oli direktiivissä 2003/96/EY säädetyn yrityskäyttöön tarkoitetun sähkön vähimmäisverokannan mukainen.
               
            
         
         
            
               
                  Toimenpide näyttää kuuluvan komission asetuksen (EU) N:o 651/2014 44 artiklan soveltamisalaan. Mainitussa artiklassa säädetään ehdoista, joilla direktiivissä 2003/96/EY tarkoitettujen ympäristöverojen alennusten muodossa myönnettävä tuki voidaan vapauttaa valtiontukien ilmoitusvaatimuksista. Tässä vaiheessa ei kuitenkaan voida määrittää, täyttyvätkö kaikki tässä asetuksessa säädetyt edellytykset, eikä ehdotuksella neuvoston täytäntöönpanopäätökseksi vaikuteta jäsenvaltioiden velvoitteeseen varmistaa, että noudatetaan valtiontukisääntöjä, ja poikkeuksen saaneiden tukimuotojen osalta erityisesti komission asetusta (EU) N:o 651/2014.
               
            
            
               •Yhdenmukaisuus unionin muiden politiikkojen kanssa
            
            
               
                  Ympäristöä ja ilmastonmuutosta koskeva politiikka
               
               
                  Haettu toimenpide liittyy pääasiassa EU:n ympäristöpolitiikkaan. Toimenpiteellä parannetaan paikallista ilmanlaatua ja vähennetään melua sekä edistetään ilmastonmuutoksen vastaista kamppailua siinä määrin kuin sillä vähennetään bunkkeriöljyn polttamista satamassa olevilla aluksilla. Ilmanlaatua koskevan direktiivin 2008/50/EY
                     11
                   mukaan jäsenvaltioiden on varmistettava, että useiden ilmansaasteiden tasot eivät ylitä kyseisessä direktiivissä vahvistettuja raja-arvoja, tavoitearvoja ja muita ilmanlaatua koskevia vaatimuksia. Täyttääkseen velvollisuutensa jäsenvaltioiden on tarvittaessa löydettävä ratkaisuja esim. satamassa kiinnitettyinä olevien alusten päästöjä koskeviin ongelmiin. Voidaan siis ajatella, että satamissa, joissa tällaisia ongelmia esiintyy, maasähkön käyttöä edistetään yleisen ilmanlaatustrategian mukaisesti. Maasähkön käyttöön rohkaistaan myös meripolttoaineiden rikkipitoisuutta sääntelevässä direktiivissä (EU) 2016/802
                     12
                  .
               
               
                  Ruotsin viranomaisten mukaan rikkidioksidi-, typpioksidi-, hiukkas- ja hiilioksidipäästöt ovat vähentyneet maasähkön käytön ansiosta. Ruotsin viranomaisilla ei ole tällä hetkellä tuoreempia arvioita toimenpiteen soveltamiseen liittyvistä päästövähennyksistä. Toimenpiteen täyttä potentiaalia ei ole saavutettu, sillä kalliita välineitä tarvitaan sekä satamalaitureille että laivoille. Maasähkön käyttö on merkittävä osa Ruotsin pyrkimystä täyttää ilmanlaatuvaatimukset, joista säädetään ilmanlaadusta ja sen parantamisesta 21. toukokuuta 2008 annetussa direktiivissä 2008/50/EY.
               
               
                  Energiapolitiikka
               
               
                  Toimenpide on vaihtoehtoisten polttoaineiden infrastruktuurin käyttöönotosta annetun direktiivin 2014/94/EU
                     13
                   mukainen. Direktiivi koskee maasähköpisteiden asentamista satamiin, joissa on niille kysyntää ja joissa kustannukset eivät ole suhteettomat verrattuna hyötyihin, ympäristöhyödyt mukaan luettuina. Se on myös tunnustettu yhteisen edun mukaiseksi tavoitteeksi valtiontuen myöntämiseksi SEUT-sopimuksen 107 artiklan 1 kohdan nojalla
                     14
                  .
               
               
                  Tässä vaiheessa on muistettava, että yksi tärkeä syy maasähkön epäsuotuisaan kilpailuasemaan on se, että sen vaihtoehto eli merisatamissa kiinnitettyinä olevilla aluksilla tuotettu sähkö saa tällä hetkellä täyden verovapautuksen: sen lisäksi, että sähkön tuottamiseksi poltettava bunkkeriöljy on vapautettu verosta direktiivin 2003/96/EY 14 artiklan 1 kohdan a alakohdan mukaisessa normaalitilanteessa, myös itse sähkö, jota aluksella tuotetaan, on vapautettu verosta (ks. direktiivin 2003/96/EY 14 artiklan 1 kohdan c alakohta). Vaikka jälkimmäistä verovapautusta voi sinällään olla vaikea pitää yhteensopivana unionin ympäristötavoitteiden kanssa, siinä on kuitenkin otettu huomioon käytännön näkökohdat. Aluksilla tuotetun sähkön verottaminen edellyttäisi nimittäin, että aluksen omistaja, joka on usein sijoittautunut kolmanteen maahan, tai liikenteenharjoittaja antaa ilmoituksen kulutetun sähkön määrästä. Ilmoituksessa olisi eriteltävä myös, mikä osuus sähköstä on kulutettu sen jäsenvaltion aluevesillä, jossa vero on maksettava. Tämä aiheuttaisi valtavan hallinnollisen rasituksen alusten omistajille, koska ilmoitukset olisi annettava kaikista jäsenvaltioista, joiden aluevesillä alus on liikkunut.
               
               
                  Liikennepolitiikka
               
               
                  Toimenpide vastaa maasähkön käytön edistämisestä unionin satamassa laiturissa olevissa aluksissa annettua komission suositusta 2006/339/EY
                     15
                   ja komission tiedonantoa, joka koskee EU:n meriliikennepolitiikan strategisia tavoitteita ja suosituksia
                     16
                  .
               
               
                  Sisämarkkinat ja tasapuolinen kilpailu
               
               
                  Sisämarkkinoiden ja terveen kilpailun kannalta haettu toimenpide ainoastaan vähentää bunkkeriöljylle myönnetyn verovapautuksen aiheuttamaa nykyistä vääristymää satamissa kiinnitettyinä olevien alusten kahden kilpailevan sähkölähteen välillä, joita ovat aluksella tuotettava sähkö ja maasähkö.
               
               
                  Ruotsin viranomaiset eivät ole havainneet merkittäviä muutoksia siinä, valitsevatko alusten omistajat satamat maasähköpisteiden saatavuuden perusteella. Tällä hetkellä maasähköä käyttävät lähinnä lautat ja reittiliikenne. Varustamoiden satamavalinnat eivät perustu maasähkön saatavuuteen. Sidosryhmien mukaan risteilyalukset valitsevat usein kiinnityspaikkoja, joissa maasähköä on saatavilla.
               
               
                  Lisäksi maasähköä on tarjolla asianomaisille aluksille riippumatta siitä, minkä lipun alla ne purjehtivat, eikä tämä johda kansallisten talouden toimijoiden edullisempaan verokohteluun muista EU:n jäsenvaltioista tuleviin kilpailijoihin nähden.
               
               
                  Satamien välisen kilpailun osalta voidaan odottaa, että jäsenvaltioiden väliseen kauppaan ei juurikaan tule kohdistumaan vaikutuksia, jotka johtuisivat siitä, että alukset muuttavat reittiään saadakseen maasähköä, johon sovelletaan alennettua verokantaa. Tällaisessa tilanteessa maasähkön käytöstä ei veronalennuksesta huolimatta todennäköisesti ainakaan lyhyellä aikavälillä tule halvempaa kuin aluksella tuotettavan sähkön käytöstä, joten maasähkön veronalennus ei todennäköisesti myöskään houkuttele aluksia muuttamaan reittiään tämän vaihtoehdon saatavuuden mukaan eikä siten merkittävästi vääristä satamien välistä kilpailua.
               
               
                  Kun otetaan huomioon ajanjakso, joksi alennetun verokannan soveltamislupaa ehdotetaan jatkettavan, on epätodennäköistä, että edeltävissä kappaleissa esitetty analyysi muuttuisi ennen toimenpiteen voimassaolon päättymistä, ellei nykyiseen kehykseen ja tilanteeseen tule merkittäviä muutoksia.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Neuvoston direktiivin 2003/96/EY 19 artikla.
               
            
            
               •Toissijaisuusperiaate (jaetun toimivallan osalta) 
            
         
         
            
               
                  SEUT-sopimuksen 113 artiklan soveltamisalaan kuuluva välillinen verotus ei sinänsä kuulu kyseisen perussopimuksen 3 artiklassa tarkoitettuun unionin yksinomaiseen toimivaltaan.
               
               
                  Neuvostolle on kuitenkin direktiivin 2003/96/EY 19 artiklassa annettu yksinomainen toimivalta antaa jäsenvaltiolle lupa ottaa käyttöön muita vapautuksia tai alennuksia kyseisessä säännöksessä tarkoitetulla tavalla. Näin ollen jäsenvaltiot eivät voi toimia neuvoston sijasta. Tästä syystä toissijaisuusperiaatetta ei sovelleta nyt käsillä olevaan täytäntöönpanopäätökseen. Joka tapauksessa kyseessä ei ole lainsäädäntöluonnos, joten tekstiä ei ole tarpeen toimittaa kansallisille parlamenteille perussopimusten pöytäkirjan nro 2 mukaisesti toissijaisuusperiaatteen noudattamisen tarkastelua varten.
               
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen. Veronalennus ei ylitä sitä, mikä on tarpeen kyseisen tavoitteen saavuttamiseksi.
               
            
            
               •Toimintatavan valinta
            
            
               
                  Ehdotettu toimintatapa on neuvoston täytäntöönpanopäätös. Direktiivin 2003/96/EY 19 artiklassa säädetään ainoastaan tämäntyyppisestä toimenpiteestä.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Voimassa olevan lainsäädännön jälkiarvioinnit/toimivuustarkastukset
            
            
               
                  Toimenpide ei edellytä voimassa olevan lainsäädännön arviointia.
               
            
            
               •Sidosryhmien kuuleminen
            
            
               
                  Tämä ehdotus perustuu Ruotsin esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ollut tarpeen.
               
            
            
               •Vaikutustenarviointi
            
            
               
                  Ehdotus koskee luvan antamista yhdelle jäsenvaltiolle sen omasta pyynnöstä, eikä se edellytä vaikutusten arviointia.
               
               
                  Ruotsin toimittamien tietojen mukaan toimenpiteen vaikutus verotuloihin on rajallinen. Tarkkaan ottaen toimenpiteen arvioidaan Ruotsin viranomaisten mukaan aiheuttavan kuuden miljoonan Ruotsin kruunun vuotuiset verotulojen menetykset tulevina vuosina.
               
               
                  Ruotsi uskoo toimenpiteen edistävän sen ympäristötavoitteiden saavuttamista ja erityisesti parantavan ilmanlaatua siten, kuin on tarkoitettu ilmanlaadusta ja sen parantamisesta annetussa direktiivissä 2008/50/EY. Maasähkön käytön ansiosta rikkidioksidi-, typpioksidi-, hiukkas- ja hiilioksidipäästöt ovat vähentyneet. Toimenpiteen täyttä potentiaalia ei ole saavutettu, sillä kalliita välineitä tarvitaan sekä satamalaitureille että laivoille.
               
            
            
               •Sääntelyn toimivuus ja yksinkertaistaminen
            
            
               
                  Toimenpiteen tarkoituksena ei ole yksinkertaistaminen. Se perustuu Ruotsin esittämään pyyntöön ja koskee ainoastaan kyseistä jäsenvaltiota.
               
            
            
               •Perusoikeudet
            
         
         
            
               
                  Toimenpide ei vaikuta perusoikeuksiin.
               
            
            
               4.TALOUSARVIOVAIKUTUKSET
            
            
               
                  Toimenpiteestä ei aiheudu taloudellista tai hallinnollista rasitetta unionille. Näin ollen ehdotuksella ei ole vaikutuksia Euroopan unionin talousarvioon.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Täytäntöönpanosuunnitelma ei ole tarpeen. Tämä ehdotus koskee luvan antamista veronalennukseen yhdelle jäsenvaltiolle sen omasta pyynnöstä. Se annetaan rajoitetuksi ajaksi 3. joulukuuta 2023 asti. Sovellettavan veroasteen on oltava energiaverodirektiivissä vahvistetun verotuksen vähimmäistason mukainen. Toimenpidettä voidaan arvioida, jos sen uusimista pyydetään voimassaoloajan päätyttyä.
               
            
            
               •Selittävät asiakirjat (direktiivien osalta)
            
            
               
                  Ehdotus ei edellytä selittäviä asiakirjoja direktiivin saattamisesta osaksi kansallista lainsäädäntöä. 
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Ehdotuksen 1 artiklan mukaan Ruotsille annetaan lupa soveltaa alennettua verokantaa sähköön, joka toimitetaan suoraan Ruotsin satamissa kiinnitettyinä oleville aluksille, jotka eivät ole yksityisiä huvialuksia, jäljempänä ’maasähkö’. Verokannan täytyy olla direktiivissä vahvistetun yrityskäyttöön tarkoitetun sähkön verotuksen vähimmäistason mukainen. Sähköä ei ole mahdollista toimittaa alennetulla verokannalla yksityisille huvialuksille, sellaisina kuin ne määritellään direktiivin 2003/96/EY 14 artiklan 1 kohdan c alakohdan toisessa alakohdassa.
               
               
                  Ehdotuksen 2 artiklan mukaan pyydetty lupa myönnetään Ruotsin pyynnön mukaisesti siten, että se on voimassa 26. kesäkuuta 2020 ja 31. joulukuuta 2023 välisen ajan, jolloin se on jatkoa nykyiselle neuvoston täytäntöönpanopäätökselle 2014/725/EU ja direktiivissä sallitun kuuden vuoden enimmäisajan mukainen.
               
            
            
               2020/0254 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               Ruotsille annettavasta luvasta soveltaa satamassa kiinnitettyinä oleville aluksille suoraan toimitettavaan sähköön alennettua verokantaa direktiivin 2003/96/EY 19 artiklan mukaisesti
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY
                  17
                ja erityisesti sen 19 artiklan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
         
         
            
               (1)Ruotsille annettiin neuvoston täytäntöönpanopäätöksellä 2014/725/EU
                  18
                lupa soveltaa 25 päivään kesäkuuta 2020 asti satamassa kiinnitettyinä oleville aluksille suoraan toimitettavaan sähköön, jäljempänä ’maasähkö’, alennettua verokantaa direktiivin 2003/96/EY 19 artiklan mukaisesti.
            
            
               (2)Ruotsi haki 15 päivänä elokuuta 2019 päivätyllä kirjeellä lupaa jatkaa alennetun sähköverokannan soveltamista maasähköön direktiivin 2003/96/EY 19 artiklan nojalla. Ruotsin viranomaiset antoivat lisätietoja 1 päivänä huhtikuuta 2020 päivätyssä kirjeessään.
            
            
               (3)Veronalennuksella, jota Ruotsi aikoo soveltaa, pyritään jatkamaan maasähkön käyttöönoton ja käytön edistämistä. Maasähkön käytön katsotaan olevan ympäristön kannalta vähemmän haitallinen tapa tyydyttää sähkön tarve satamissa laiturissa kiinnitettyinä olevilla aluksilla kuin bunkkeriöljyn polttaminen tällaisilla aluksilla.
            
            
               (4)Satamakaupunkien melu vähenisi ja ilmanlaatu paranisi, koska maasähkön käytöstä ei synny bunkkeriöljyn polttamisen aiheuttamia ilmansaastepäästöjä. Sen vuoksi toimenpiteen odotetaan edistävän unionin ympäristö-, terveys- ja ilmastopolitiikan tavoitteita.
            
            
               (5)Luvan antaminen Ruotsille soveltaa alennettua veroa maasähköön ei ylitä sitä, mikä on tarpeen maasähkön käytön lisäämiseksi, koska aluksilla tapahtuva sähköntuotanto on useimmissa tapauksissa edelleen kilpailukykyisempi vaihtoehto. Samasta syystä ja teknologian melko pienen markkinaosuuden vuoksi toimenpide ei todennäköisesti johda voimassaoloaikanaan merkittävään kaupan vääristymiseen eikä siten vaikuta kielteisesti sisämarkkinoiden toimintaan.
            
            
               (6)Direktiivin 2003/96/EY 19 artiklan 2 kohdan mukaisesti kunkin kyseisen säännöksen nojalla myönnettävän luvan on oltava ajallisesti tarkkaan rajattu. Jotta varmistetaan, että lupa myönnetään riittävän pitkäksi ajanjaksoksi, joka kannustaa asiaan liittyviä talouden toimijoita tekemään tarvittavat investoinnit, on aiheellista myöntää pyydetty lupa 31 päivään joulukuuta 2023 asti. Luvan soveltaminen olisi kuitenkin lopetettava sinä päivänä, jona aletaan soveltaa mahdollisia maasähkön verotusta koskevia yleisiä säännöksiä, joita neuvosto voi hyväksyä Euroopan unionin toiminnasta tehdyn sopimuksen 113 artiklan tai jonkin muun asiaan liittyvän säännöksen nojalla, jos tällaisten säännösten soveltaminen alkaa ennen 31 päivää joulukuuta 2023. 
            
            
               (7)Jotta satamaoperaattorit ja liikenteenharjoittajat saisivat oikeudellisen varmuuden ja jotta vältettäisiin sähkön jakelijoille ja uudelleenjakelijoille koituvan hallinnollisen taakan mahdollinen lisääntyminen, olisi varmistettava, että Ruotsi voi jatkaa alennetun verokannan soveltamista maasähköön. Haettu lupa olisi sen vuoksi myönnettävä 26 päivästä kesäkuuta 2020 alkaen, jolloin täytäntöönpanopäätöksessä 2014/725/EU aiemmin säädetyt järjestelyt voivat jatkua saumattomasti.
            
            
               (8)Tämä päätös ei vaikuta valtiontukea koskevien unionin sääntöjen soveltamiseen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Ruotsille annetaan lupa soveltaa alennettua verokantaa sähköön, joka toimitetaan suoraan satamassa laiturissa oleville aluksille, ei kuitenkaan yksityisille huvialuksille, jäljempänä ’maasähkö’, edellyttäen, että direktiivin 2003/96/EY 10 artiklassa tarkoitettuja verotuksen vähimmäistasoja noudatetaan.
            
            
               2 artikla
            
            
               Tätä päätöstä sovelletaan 26 päivän kesäkuuta 2020 ja 31 päivän joulukuuta 2023 välisen ajan.
            
            
               Jos neuvosto kuitenkin antaa Euroopan unionin toiminnasta tehdyn sopimuksen 113 artiklan tai jonkin muun asiaa koskevan säännöksen nojalla maasähkön veroetuja koskevia yleisiä sääntöjä, tämän päätöksen soveltaminen lopetetaan päivänä, jona näiden yleisten sääntöjen soveltaminen alkaa.
            
            
               3 artikla
            
            
               Tämä päätös on osoitettu Ruotsin kuningaskunnalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 283, 31.10.2003, s. 51–70.
               
               
                  
                     (2)
                  
                        EUVL L 301, 21.10.2014, s. 27–28.
               
               
                  
                     (3)
                  
                        EUVL L 170, 30.6.2011, s. 36–37.
               
               
                  
                     (4)
                  
                        Termi ’yksityinen huvialus’ määritellään direktiivin 2003/96/EY 14 artiklan 1 kohdan c alakohdan toisessa alakohdassa.
               
               
                  
                     (5)
                  
                        Kaikki laskelmat perustuvat maanantaina 1. lokakuuta 2018 voimassa olleeseen valuuttakurssiin, jonka mukaan 1 euro on 10,3300 Ruotsin kruunua. Ks. EUVL C 353/1, 2.10.2018.
               
               
                  
                     (6)
                  
                        Komission asetus (EU) N:o 651/2014, annettu 17 päivänä kesäkuuta 2014, tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti (EUVL L 187, 26.6.2014, s. 1–78).
               
               
                  
                     (7)
                  
                        Komission suositus 2006/339/EY, tehty 8 päivänä toukokuuta 2006, maasähkön käytön edistämisestä yhteisön satamissa laiturissa olevissa aluksissa (EUVL L 125, 12.5.2006).
               
               
                  
                     (8)
                  
                        SWD(2019) 329 final.
               
               
                  
                     (9)
                  
                        Neuvoston päätelmät, 28. marraskuuta 2019, 14608/19, FISC 458. 
               
               
                  
                     (10)
                  
                        Kaikki laskelmat perustuvat maanantaina 1. lokakuuta 2018 voimassa olleeseen valuuttakurssiin, jonka mukaan 1 euro on 10,3300 Ruotsin kruunua. Ks. EUVL C 353/1, 2.10.2018.
               
               
                  
                     (11)
                  
                        Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta (EUVL L 152, 11.6.2008, s. 1).
               
               
                  
                     (12)
                  
                        Euroopan parlamentin ja neuvoston direktiivi (EU) 2016/802, annettu 11 päivänä toukokuuta 2016, tiettyjen nestemäisten polttoaineiden rikkipitoisuuden vähentämisestä (EUVL L 132, 21.5.2016, s. 58–78).
               
               
                  
                     (13)
                  
                        Euroopan parlamentin ja neuvoston direktiivi 2014/94/EU, annettu 22 päivänä lokakuuta 2014, vaihtoehtoisten polttoaineiden infrastruktuurin käyttöönotosta (EUVL L 307, 28.10.2014, s. 1–20).
               
               
                  
                     (14)
                  
                        C(2014) 2231 final, 9. huhtikuuta 2014.
               
               
                  
                     (15)
                  
                        Komission suositus 2006/339/EY, tehty 8 päivänä toukokuuta 2006, maasähkön käytön edistämisestä yhteisön satamissa laiturissa olevissa aluksissa (EUVL L 125, 12.5.2006).
               
               
                  
                     (16)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”EU:n meriliikennepolitiikka vuoteen 2018 saakka: strategiset tavoitteet ja suositukset” (KOM(2009) 8 lopullinen), 21.1.2009.
               
               
                  
                     (17)
                  
                        EUVL L 283, 31.10.2003, s. 51.
               
               
                  
                     (18)
                  
                        EUVL L 301, 21.10.2014, s. 27–28.